16.5.2023 г.
BG
Официален вестник на Европейския съюз
L 130/145
(52)
Комплексният подход към иновациите е от съществено значение за постигането на целите на Регламент (ЕС) 2021/1119.
На равнището на Съюза необходимите усилия в областта на научните изследвания и иновациите получават подкрепа, наред с другото, чрез програмата „Хоризонт Европа“, която включва значително финансиране и нови инструменти за секторите, попадащи в обхвата на СТЕ на ЕС.
Следователно Комисията следва да търси полезни взаимодействия с „Хоризонт Европа“ и, когато е приложимо, с други програми за финансиране на Съюза.
(53)
Фондът за иновации следва да подкрепя иновативни техники, процеси и технологии, включително по-мащабното използване на тези техники, процеси и технологии, с оглед на широкото им разгръщане в целия Съюз.
Революционните иновации следва да бъдат се ползват с приоритет при подбора на проекти, получаващи подкрепа чрез безвъзмездни средства.
(54)
Обхватът на Фонда за иновации, посочен в член 10а, параграф 8 от Директива 2003/87/ЕО, следва да бъде разширен, за да се подкрепят иновациите в технологиите и процесите с ниски или нулеви въглеродни емисии, които са свързани с потреблението на горива в сградния сектор и в сектора на автомобилния транспорт, както и в допълнителните сектори, включително в колективни форми на транспорт като обществения транспорт и автобусния превоз.
Освен това Фондът за иновации следва да служи за подкрепа на инвестициите за декарбонизация на морския транспорт, включително инвестициите в енергийната ефективност на кораби, пристанища и морски превоз на къси разстояния, в електрифицирането на сектора, в устойчиви алтернативни горива, като водород и амоняк, които се произвеждат от възобновяеми източници, и в технологии за задвижване с нулеви емисии, като например технологии, свързани с вятъра и иновации по отношение на корабите от ледови клас.
Специално внимание следва да се отделя на иновативните проекти, допринасящи за декарбонизацията на морския сектор и намаляването на всички негови въздействия върху климата, включително емисиите на сажди.
В това отношение Комисията следва да предвиди специални теми в поканите за представяне на предложения на Фонда за иновации.
В поканите следва да се вземат предвид въпросите, свързани с опазването на биологичното разнообразие, шума и замърсяването на водите.
В областта на морския транспорт, следва да могат да получат финансиране проектите с ясна добавена стойност за Съюза.
(55)
В съответствие с член 9 от Делегиран регламент (ЕС) 2019/1122 на Комисията (18), когато операторите на въздухоплавателни средства вече не извършват полети, попадащи в обхвата на СТЕ на ЕС, техните партиди се привеждат в състояние „изключени“ и от тези партиди вече не могат да се инициират процеси.
За да се запази екологосъобразността на СТЕ на ЕС, квотите, които не са издадени на оператори на въздухоплавателни средства поради преустановяване на дейността им, следва да се използват за покриване на недостига на върнати от тези оператори квоти, а всички останали квоти следва да се използват за ускоряване на действията за справяне с изменението на климата, като се прехвърлят във Фонда за иновации.
(56)
Техническата помощ от Комисията, съсредоточена върху държавите членки, които до момента са представили малко проекти или не са представили такива, ще допринесе за подаването на голям брой заявления за финансиране от Фонда за иновации във всички държави членки.
Тази помощ следва, наред с всичко друго, да бъде в подкрепа на дейности, насочени към подобряване на качеството на предложенията за проекти, осъществявани в държавите членки, които до момента са представили малко проекти или не са представили такива, например чрез обмен на информация, извлечени поуки и най-добри практики, както и към засилване на дейностите на националните звена за контакт.
Други мерки, обслужващи същата цел, включват мерки за повишаването на осведомеността относно възможностите за финансиране и увеличаването на капацитета на тези държави членки да набелязват и да оказват подкрепа на възможните заявители на проекти.
Следва да се насърчават също така проектните партньорства между държавите членки и установяването на контакти между възможните заявители, по-специално за широкомащабни проекти.
(57)
За да се подобри ролята на държавите членки в управлението на Фонда за иновации и да се повиши прозрачността, Комисията следва да докладва на Комитета по изменението на климата относно използването на Фонда за иновации, като предостави анализ за очакваното въздействие на финансираните проекти по сектори и по държави членки.
Комисията следва също така да предостави доклада на Европейския парламент и на Съвета и да го оповести публично.
Със съгласието на заявителите, след изтичането на срока по поканата за представяне на предложения Комисията следва да информира държавите членки за заявленията за финансиране на проекти на техните територии и следва да им предоставя подробна информация за тези заявления, за да улесни държавите членки в координирането на подкрепата за проектите.
Освен това Комисията следва да информира държавите членки за списъка на предварително подбраните проекти преди отпускането на подкрепата.
Държавите членки следва да гарантират, че националните разпоредби за транспониране не възпрепятстват иновациите и са технологично неутрални, а Комисията следва да предоставя техническа помощ, по-специално на държавите членки със слабо
(18) Делегиран регламент (ЕС) 2019/1122 на Комисията от 12 март 2019 г. за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС (ОВ L 177, 2.7.2019 г., стр. 3).